5. Social- og Boligstyrelsens to centrale udmeldinger (Åben)
Tidl. politisk behandling
Forventet sagsgang
BS-U, ØK, BY
Lovgrundlag
Serviceloven
SAGENS INDHOLD
KKR [adresse] indstiller, at byrådene i de 19 kommuner i [adresse] 
godkender udkast til kommunernes afrapportering på Social- og Boligstyrelsens to 
centrale udmeldinger vedr. henholdsvis, tegnsprogsindsatser til børn og unge med 
varigt høretab og punktskriftsindsatser til børn og unge med alvorlige synsnedsættelser. Kommunernes 
afrapportering sker på baggrund af fælles dialogmøder, og rapporterne er udarbejdet i fællesskab mellem 
de midtjyske kommuner og er godkendt af KKR (kommunekontaktråd) [adresse]. 
Social – og Boligstyrelsen kan ifølge Servicelovens § 13 b, stk. 2 udmelde målgrupper eller særlige 
indsatser, hvor der er behov for øget koordination eller planlægning på tværs af kommunerne i en eller flere 
regioner. Formålet med centrale udmeldinger er at sikre det fornødne udbud af højt specialiserede tilbud 
og indsatser tilpasset udviklingen i målgruppernes behov på det mest specialiserede social- og 
specialundervisningsområde.
Med baggrund i dette sendte Social- og Boligstyrelsen i efteråret 2022 to centrale udmeldinger til 
kommunerne for målgrupperne ”Sam Iversen til børn og unge med alvorlig synsnedsættelse” og 
”Tegnsprogsindsatser til børn og unge med et varigt høretab”, som kommunerne har afrapporteret på.
Hovedkonklusionen i de to rapporter er, at der ikke er fundet anledning til bekymring i [adresse]. De 19 
midtjyske kommuner har overordnet meget få børn i de to små målgrupper, og i de tilfælde, hvor der er 
børn og unge, som indgår i målgruppen, viser afdækningen, at der som udgangspunkt bliver fundet et 
relevant tilbud. 
Rapporten vedr. punktskriftindsatser til børn og unge med alvorlig synsnedsættelse har følgende 
hovedpunkter:

De 19 midtjyske kommuner oplever ikke udfordringer i forhold til at opretholde det fornødne udbud af 
højt specialiserede punktskriftsindsatser til børn og unge med alvorlig synsnedsættelse.

Generelt får børn og unge med synsnedsættelse en indsats i de fire midtjyske kommunikationscentre, 
der dækker alle 19 kommuner. Dette gælder også børn og unge med alvorlig synsnedsættelse, 
herunder blindhed.

De midtjyske kommuner tilkendegiver, at der fortsat er behov for et højt specialiseret tilbud til børn og 
unge med svære synsnedsættelser, og at kommunerne anvender og vil anvende disse tilbud og 
indsatser i det omfang, man har børn og unge i målgruppen.
Rapporten vedr. tegnsprogsindsatser til børn og unge med et varigt høretab har følgende hovedpunkter:
[adresse]: EMN-2023-01406
Dok-ID: 3550589
Sagsbehandler: gitth
Byråd
29. august 2023  19:00

Kommunerne oplever et fald i efterspørgslen på højt specialiserede tegnsprogsindsatser, hvilket 
skyldes, at størstedelen af børnene med varigt høretab profiterer af høreteknologi og Cochlear 
Implant (CI).

Kommunerne forventer, at behovet for tegnsprogsindsatser fortsat vil falde grundet ny udvikling af 
høreteknologi mv.

Der er etableret et godt samarbejde med eksterne samarbejdspartnere, som de audiologiske 
afdelinger, kommunikationscentrene, de højt specialiserede tilbud m.fl. Der er enighed blandt de 
midtjyske kommuner om, at der fortsat er behov for højt specialiserede tegnsprogsindssatser på 
landsplan, da der er en restgruppe af børn og unge med varigt høretab, der ikke profiterer af 
høreteknologi og CI. De specialiserede tilbud bør fortsætte dialogen med kommunerne med henblik 
på at tilrettelægge indsatserne og tilpasse kapaciteten, så behov hos målgruppen efterkommes. 

Der var flere konkrete forslag til nye tiltag vedr. organiseringen af indsatsen ift. målgruppen. Se bilag 
for yderligere.
VURDERING
Børn og Kultur bakker op om de konklusioner, der er fremført af kommunerne i [adresse], da disse 
også er dækkende for de omhandlende målgrupper i [adresse]. [adresse] har ligesom 
de øvrige midtjyske kommuner over tid meget få børn i de to målgrupper, og i de tilfælde, hvor der er børn 
og unge, som indgår i målgruppen, bliver der som udgangspunkt fundet et relevant tilbud. 
Favrskov Kommune har aktuelt ingen børn i de berørte målgrupper. [adresse] har nogle få børn 
med svær synsnedsættelse som kan blive målgruppe på sigt hvis deres sygdom forværres og punktskrift 
bliver nødvendigt, men aktuelt har de nok syn til at kunne læse med hjælpemidler. For de elever 
samarbejder Favrskov Kommune med [adresse] Midt, som vejleder om hjælpemidler og 
specialpædagogik mm. 
ØKONOMI
Sagen har ingen direkte økonomiske konsekvenser for Favrskov Kommune.
INDDRAGELSE
[adresse] har i april 2023 været inddraget i forbindelse med drøftelse af rapporterne i DASSOS 
samarbejdet (Den Administrative Styregruppe for Social- og Specialundervisningsområdet i den midtjyske 
region).
Favrskov Kommune har i januar/februar 2023 været inddraget i kvalificeringen af afrapporteringen via 
dialogmøder. 
INDSTILLING
Direktøren for Børn og Kultur indstiller til Byrådet:
1.
At Byrådet godkender udkast til rapporterne for henholdsvis punktskriftindsatser til børn og unge med 
alvorlig synsnedsættelse samt tegnsprogsindsatser til børn og unge med et varigt høretab.
BESLUTNING
Børne- og Skoleudvalget, 9. august 2023:
Fraværende: Ingen
Indstilles godkendt.
Økonomiudvalget, 15. august 2023:
Fraværende: Ingen
Indstilles godkendt.
Byråd, 29. august 2023:
Fraværende: Winni Thomsen, Timmy Brandt
Godkendt.  
Bilag
1.
Udkast rapport vedr. punktskriftindsatser til børn og unge med alvorlig synsnedsættelse (3554761)
2.
Udkast rapport vedr. tegnsprogsindsatser til børn og unge med et varigt høretab (3554763)
